**A Komárom-Esztergom Vármegyei Kormányhivatal**

a kormányzati igazgatásról szóló 2018. évi CXXV. törvény 83. § (1) bekezdése alapján pályázatot hirdet

**a Komárom-Esztergom Vármegyei Kormányhivatal   
Családtámogatási és Társadalombiztosítási Főosztály Rehabilitációs Ellátási és Szakértői Osztály**rehabilitációs mentor

álláshely betöltésére.

**A kormányzati szolgálati jogviszony időtartama:**

Határozatlan idejű kormányzati szolgálati jogviszony

**Foglalkoztatás jellege:**

Teljes munkaidő

**A munkavégzés helye:**

Komárom-Esztergom Vármegyei Kormányhivatal, 2800 Tatabánya, Bárdos L. utca 2.

**Ellátandó feladatok:**

Megváltozott munkaképességű személyek részére rehabilitációs mentori szolgáltatás nyújtása a munkaerőpiacon történő elhelyezkedés és helytállás érdekében.

**Az álláshelyhez tartozó főbb tevékenységi körök:**

A megváltozott munkaképességű személyek ellátásairól és egyes törvények módosításáról szóló 2011. évi CXCI. törvényben és a megváltozott munkaképességű személyek ellátásaival kapcsolatos eljárási szabályokról szóló 327/2011. (XII. 29.) Korm. rendeletben meghatározott feladatok ellátása során, a megváltozott munkaképesség személyek részére rehabilitációs szolgáltatások igénybevételével és önálló munkába állással összefüggő teljes körű információnyújtás, állásfeltárás, a beilleszkedéshez történő segítségnyújtás. Rendszeres kapcsolattartás a mentori szolgáltatást igénybe vevő megváltozott munkaképességű személyekkel, munkaadókkal való együttműködés.

**Jogállás, illetmény és juttatások:**

# A jogállásra, az illetmény megállapítására és a juttatásokra a kormányzati igazgatásról szóló 2018. évi CXXV. törvény (Kit.), valamint a Komárom-Esztergom Vármegyei Kormányhivatal Közszolgálati Szabályzatának rendelkezései az irányadók.

**Pályázati feltételek:**

* Magyar állampolgárság
* Cselekvőképesség
* Büntetlen előélet
* felsőoktatásban szerzett orvos,- egészségtudományi / gazdaságtudományi/ társadalom-tudományi/ bölcsészettudományi/ pedagógusképzés/ államtudományi képzési területen szerzett a feladathoz kapcsolódó szakirányú végzettség vagy felsőoktatásban szerzett szakképzettség és OKJ szerinti, a feladathoz kapcsolódó tanulmányi területen szerzett szakképesítés vagy felsőoktatásban szerzett szakképzettség és szakmajegyzék szerinti Egészségügyi / Szociális /Közszolgálat / Gazdálkodás és menedzsment ágazatban szerzett szakképesítés vagy
* érettségi végzettség, és OKJ szerinti a feladathoz kapcsolódó tanulmányi területen szerzett szakképesítés és szakmajegyzék szerinti Egészségügy / Gazdálkodás és menedzsment / Oktatás / Szociális / Közszolgálat ágazatban szerzett szakképesítés
* 3 hónapnál nem régebbi erkölcsi bizonyítvány
* Felhasználói szintű számítógépes ismeret

**A pályázat elbírálásánál előnyt jelent:**

* A megváltozott munkaképességű munkavállalókat foglalkoztató munkáltatók akkreditációjáról, valamint a megváltozott munkaképességű munkavállalók foglalkoztatásához nyújtható költségvetési támogatásokról szóló **327/2012. (XI.16.) Kormányrendelet 1. melléklete** (A rehabilitációs tanácsadó és a rehabilitációs mentor képesítési előírásai) szerinti képesítés
* Közigazgatásban szerzett tapasztalat
* Rehabilitációs mentorként szerzett gyakorlat
* Közigazgatási alap-, vagy szakvizsga

**Elvárt kompetenciák:**

* Önálló munkavégzésre való képesség
* Jó szóbeli és írásbeli kifejezőkészség, pontosság
* Problémafelismerő- és megoldó képesség
* Eredményorientáció, motiváltság

**A pályázat részeként benyújtandó iratok, igazolások:**

* A 87/2019. (IV.23.) számú Korm. rendelet 1. számú melléklete szerinti részletes fényképes szakmai önéletrajz (a korábbi munkahelyek felsorolását év/hónap/nap pontossággal)
* Iskolai végzettséget, szakképzettséget, nyelvvizsgát igazoló okiratok fénymásolata
* 3 hónapnál nem régebbi erkölcsi bizonyítvány vagy annak igényléséről szóló igazolás, amely tanúsítja, hogy a pályázó nem áll a foglalkoztatásának gyakorlásától eltiltás hatálya alatt
* Adatkezelési nyilatkozat a pályázati anyagban szereplő személyi adatok pályázati eljárással összefüggő kezeléséről
* Nyilatkozat arról, hogy a Kit. 95. §-aiban meghatározott összeférhetetlenség a pályázat benyújtásakor fennáll-e.

**Az álláshely betölthetőségének időpontja:** A pályázat elbírálását követően azonnal.

**A pályázat benyújtásának határideje:** 2025. július 18.

A pályázati kiírással kapcsolatosan további információt nyújt Harkay Mónika, a Családtámogatási és Társadalombiztosítási Főosztály Rehabilitációs Ellátási és Szakértői osztályvezetője a 34/594-910-es telefonszámon.

**A pályázatok benyújtásának módja:**

* **Postai úton**, a pályázatnak a Komárom-Esztergom Vármegyei Kormányhivatal címére történő megküldésével (2800 Tatabánya, Bárdos László u. 2.) Kérjük a borítékon feltüntetni a pályázati adatbázisban szereplő azonosító számot: **KE/12/372-1/2025.,** valamint az álláshely megnevezését: elbírálási ügyintéző.
* **Elektronikus úton** a humanpolitika@komarom.gov.hu e-mail címen keresztül.

**A pályázati eljárás, a pályázat elbírálásának módja, rendje:**

Minden csatolandó dokumentumot egyszerre kérünk benyújtani, csak a hiánytalan dokumentációt tekintjük érvényesnek. A beküldött pályázatok alapján kiválasztásra kerülnek azok a személyek, akik a hivatali vezetőkkel személyes konzultáción vesznek részt. A pályázatokat a Komárom-Esztergom Vármegyei Kormányhivatal vezetője bírálja el. A pályázat kiírója fenntartja magának a jogot, hogy megfelelő pályázó hiányában a pályázati eljárást eredménytelennek nyilvánítsa, és 30 napon belül új pályázatot írjon ki.

**A pályázat elbírálásának határideje:** 2025. július 28.

**A pályázati kiírás további közzétételének helye, ideje:**

www.kormanyhivatalok.hu - 2025. július 1.

**A KÖZIGÁLLÁS publikálási időpontja:** 2025. július 1.

**A munkáltatóval kapcsolatban további információt a www.kormanyhivatalok.hu honlapon szerezhet.**

A pályázat a Kit. hatálya alá esik, a foglalkoztatás kormányzati szolgálati jogviszony keretei között történik. A kiírt álláshelyre határozatlan idejű kormányzati szolgálati jogviszonyt létesítünk 6 hónap próbaidő kikötésével. Tájékoztatjuk a pályázókat, hogy eredménytelen pályázat esetén - amennyiben pályázati anyagukban külön mellékelt nyilatkozattal kifejezetten kérik - önéletrajzuk egy később megüresedő pozíció betöltése érdekében bekerül a Kormányhivatal kiválasztási adatbázisába. (Megjegyzés: az adatbázisba történő bekerülés esetén az újonnan megjelenő pályázati felhívásunkra újbóli pályázat leadása szükséges.) Az adatbázisból a pályázati dokumentáció a pályázó kérésére törlésre kerül. Az adatkezelés hozzájáruláson alapul, hozzájáruló nyilatkozatában foglaltakkal Ön kifejezetten, írásban hozzájárul az önéletrajzában foglalt valamennyi személyes adatának kezeléséhez. Az adatokat a Jogi, Humánpolitikai és Koordinációs Főosztály toborzási adatbázisát kezelő munkatársai dolgozhatják fel, valamint kizárólag ők és az esetlegesen megüresedő pozíció szerinti szervezeti egység vezetői ismerhetik meg. Tájékoztatjuk, hogy Ön tájékoztatást kérhet személyes adatai kezeléséről, valamint kérheti személyes adatainak helyesbítését, törlését, zárolását, illetve adatainak a megjelölt célra vagy annak egy részére történő kezelésének megszüntetését. Tájékoztatjuk, hogy a további együttműködést bármikor, indokolás nélkül megtagadhatja. Az adatkezeléssel kapcsolatban Önt megilletik az információs önrendelkezési jogról és az információszabadságról szóló 2011. évi CXII. tv-ben biztosított jogorvoslati lehetőségek (21.-22 §).